RaptorDB - the Key Value Store - CodeProject 11,330,568 members (46,570 online)
Last Visit: 31-Dec-99 19:00 Last Update: 26-Mar-15 22:53Refresh123456 Next » Waarskuwing vir terreuraanvalle in SA uitgereik | Maroela Media
Waarskuwing vir terreuraanvalle in SA uitgereik
Terroriste verbonde aan die Islamitiese Staat (Isis) kan “waarskynlik” aanvalle in Suid-Afrika uitvoer. Dít is volgens buitelandse reiswaarskuwings wat op die Verenigde Koninkryk (VK) se webwerf geplaas is.
In dié waarskuwing noem die Britse regering ekstremiste verbonde aan Daesh, voorheen bekend as Isis, as die hoofbedreiging.
Die “terreur-afdeling” op die webwerf is dié week bygewerk ná twee Britse burgers glo vroeër vandeesmaand in Vryheid in KwaZulu-Natal ontvoer is. Die Valke stel tans ondersoek in of die paar se verdwyning met terreur verband hou.
Volgens die verklaring wat verskeie nuusberigte aanhaal, het verskeie Suid-Afrikaanse burgers na Sirië, Irak en Libië gereis en is dié reisigers glo veiligheidsrisiko’s wanneer hulle terugkeer.
“Daar is ook ŉ bedreiging van mense wat glo deur terreurgroepe, onder wie Daesh, geïnspireer is om sogenaamde ‘alleen-aanvalle’ op openbare plekke, waaronder waar buitelanders bymekaarkom, uit te voer.”
Die Britse regering het gewaarsku dat aanvalle lukraak in winkelsentrums in groot stede kan plaasvind.
“Die Suid-Afrikaanse owerhede het suksesvol daarin geslaag om verskeie beplande aanvalle in die wiele te ry, asook talle inhegtenisnemings wat verband hou met terreur-oortredings uitgevoer. Dit sluit in beweerde planne om Joodse teikens en westelike diplomatieke missies aan te val,” lui die verklaring.
“Die Suid-Afrikaanse owerhede het ook geslaagd opgetree teen regse ekstremiste.”
Kapt. Lloyd Ramovha, woordvoerder van die Valke, het vroeër aan Maroela Media gesê twee verdagtes is in hegtenis geneem in verband met die paartjie se verdwyning. Sayfydeen Aslam del Vecchio (38) en Fatima Patel (27) het Maandag vlugtig in die landdroshof op Vryheid verskyn. Del Vecchio en Patel word aangekla van ontvoering, brandstigting en moontlik ook van terreur.
Hulle sal na verwagting volgende week weer in die Vryheid-landdroshof verskyn.
terreur Verenigde Koninkryk
Die UK het nog altyd die kat aan die stert beetgehad. Daar is ‘n groter kans dat die UK onder ISIS se terroriste gaan deurloop as SA. Hier is te veel pelle in SA, hoekom sal hulle SA wil aanval? Daar is absoluut geen sin daarin nie. Hulle val net lande aan wat WESTERS dink, nie AFRIKANE nie!
Praat UK wat saam met VSA betrokke is by die opleiding, befondsing en bewapening van ISIS/Daesh.
“Slaap Gerus” ontwaak uit jou droom wereld. Ons kan hier in RSA geraak word deur sulke aanvalle. My rede hiervoor is dat ons alles vanself sprekend aanvaar. Daar is horde mense wat swaar kry en enige iets sal doen om geld te maak. Kyk wat gebeur gedurende optogte mense voel niks vir ander se eiendomme of lewe nie. Soos onse groot ouers gese het, moenie dink dat dit nie met jou/ons kan gebeur nie. Dink asseblief logies en nie sulke uitlatings maak nie
Slaap Gerus – Hulle sal waarskynlik buitelandse burgers – soos Amerikaners en Engelse – in ons land aanval. Dis makliker hier en hulle kan makliker wegkom ook. Daar was ook genoem dat hulle plekke teiken waar daar buitelanders byeenkom soos bv. ‘n winkelsentrum naby ‘n ambassade.
Tragies dat sulke inligting uit die buiteland moet kom vanweë hierdie hool se intelligensiediens wat verrot is deur Zuptopia agente.
Buitelanders moet maar goed bedag wees op die misdaadsituasie ook. Groot of klein groepe is almal geteiken. Bly weg vir jul eie veiligheid.